
ŠAKIŲ RAJONO SAVIVALDYBĖS  TARYBA

SPRENDIMAS 

DĖL MAŽMENINĖS PREKYBOS ALKOHOLINIAIS GĖRIMAIS LICENCIJAVIMO TVARKOS TVIRTINIMO
2009 m. sausio 22 d. Nr.T-16
Šakiai

 
Savivaldybės taryba, vadovaudamasi  Lietuvos Respublikos vietos savivaldos įstatymo (Žin. 1994, Nr.55-1049; 2008, Nr.113-4290) 6 str. 39 p. ir Vyriausybės 2004 m. gegužės 20 d. nutarimu Nr.618 ,,Dėl didmeninės ir mažmeninės prekybos alkoholio produktais licencijavimo taisyklių ir mažmeninės prekybos alkoholiniais gėrimais prekybos ir viešojo maitinimo įmonėse taisyklių patvirtinimo” (Žin., 2008, Nr. 150-6090), nusprendžia:

1. Patvirtinti mažmeninės prekybos alkoholiniais gėrimais licencijavimo tvarką (pridedama).


2. Pripažinti netekusiais galios savivaldybės tarybos:


2.1. 2006 m.  rugsėjo 28 d. sprendimo Nr. T-264 ,,Dėl mažmeninės prekybos alkoholiniais gėrimais licencijavimo tvarkos tvirtinimo”1 punktą; 

2.2. 2007 m.  lapkričio 29 d. sprendimą Nr. T-298 ,,Dėl savivaldybės tarybos 2006 m. rugsėjo 28 d. sprendimo Nr. T-264 pakeitimo“. 
Meras






Juozas Bertašius



PATVIRTINTA



Šakių rajono savivaldybės tarybos



2009 m. sausio 22 d. sprendimu Nr.T-16

mažmeninės prekybos ALKOHOLINIais GĖRIMais licencijavimo

TVARKA

I. BENDROSIOS NUOSTATOS

1. Ši tvarka reglamentuoja licencijų verstis mažmenine prekyba alkoholiniais gėrimais išdavimą, papildymą, patikslinimą, įspėjimo apie galimą licencijų galiojimo sustabdymą, galiojimo  sustabdymą ir licencijų galiojimo panaikinimą. 

2. Licencijos verstis mažmenine prekyba alkoholiniais gėrimais (toliau-Licencijos)  išduodamos, papildomos, patikslinamos, įspėjama apie galimą licencijos galiojimo sustabdymą, sustabdomas jų galiojimas, panaikinamas jų galiojimas rajono savivaldybės administracijos direktoriaus įsakymais, vadovaujantis Lietuvos Respublikos Vyriausybės 2004 m. gegužės 20 d. nutarimu Nr. 618 patvirtintomis Didmeninės ir mažmeninės prekybos alkoholio produktais licencijavimo taisyklėmis (toliau –Taisyklėmis) 2008 m. gruodžio 24 d. nutarimu Nr. 1357 priimta redakcija (Žin., 2008, Nr. 150-6090), šiuo tarybos sprendimu patvirtinta tvarka. 

3. Išduotas licencijas jų dublikatus pasirašo ir tvirtina antspaudu savivaldybės administracijos direktorius, o jam nesant-direktoriaus pavaduotojas. Licencijose papildymo, patikslinimo įrašus atlieka Ūkio skyriaus vyriausiasis specialistas, patvirtina parašu ir skyriaus antspaudu. 

4. Ūkio skyrius: 

4.1. privalo sužinoti, ar įmonė, norinti įsigyti licenciją, neturi mokestinės nepriemokos Lietuvos Respublikos valstybės biudžetui arba savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai mokesčių,  delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas), nėra skolinga Valstybinio socialinio draudimo fondo biudžetui, ar ji vykdo įsipareigojimus muitinei (kai įmonė nori įsigyti licenciją verstis mažmenine prekyba alkoholiniais gėrimais neapmuitinamoje parduotuvėje), ar nėra gauta kontroliuojančių valstybinės priežiūros ir teisėsaugos institucijų pastabų dėl įmonės veiklos;

4.2. patikrina įmonės, pateikusios paraišką gauti licenciją, registravimo faktą patvirtinančius ir kitus jos registravimo duomenis Juridinių asmenų registro tvarkytojo interneto svetainėje.


4.3. suderina su vietovės, kurioje įmonė numato prekiauti, seniūnu ar prekybos vieta atitinka Lietuvos Respublikos alkoholio kontrolės įstatymo 18 straipsnio 3 dalies 1 punkto reikalavimų nuostatas.  

4.4. registruoja įmonėms išduotas, papildytas ir patikslintas, panaikintas licencijas žurnale, kuriame nurodomi šie duomenys: licencijos numeris, išdavimo data, įmonės pavadinimas, kodas, buveinė (adresas), įmonės veiklos rūšis (prekyba ar viešasis maitinimas), kuria verstis išduota licencija, prekybos alkoholiniais gėrimais vieta, sandėlių, kuriuose bus laikomi ir iš kurių bus paskirstomi alkoholiniai gėrimai, adresai, sumokėtos valstybės rinkliavos suma, dokumento patvirtinančio jos sumokėjimą, pavadinimas, numeris ir data, licencijos galiojimo sustabdymo, jos galiojimo sustabdymo panaikinimo, jos galiojimo panaikinimo data;

4.5. įspėja licencijų turėtojus apie galimą licencijos galiojimo sustabdymą;
4.6. skelbia apie įmonėms išduotas licencijas, licencijų galiojimo sustabdymą ir panaikinimą, licencijų galiojimo sustabdymo panaikinimą „Valstybės žinių“ priede „Informaciniai pranešimai“;

4.7. per 3 darbo dienas praneša Juridinių asmenų registrui jų nuostatų nustatyta tvarka, Valstybinei mokesčių inspekcijai ir valstybinio socialinio draudimo fondo valdybai, apie išduotas licencijas, licencijų galiojimo sustabdymą, jos galiojimo sustabdymo panaikinimą, išduotos licencijos galiojimo panaikinimą;

4.8. saugo išduotų, papildytų ir patikslintų licencijų kopijas;


4.9. kontroliuoja, kaip įmonės, turinčios licencijas, laikosi licencijuojamos veiklos sąlygų; 




II. LICENCIJŲ RŪŠYS

5. Savivaldybės administracija išduoda šias licencijų rūšis: 

5.1. verstis mažmenine prekyba alkoholiniais gėrimais;
5.2. verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 22 procentų;

  
5.3. verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento;

      
5.4. verstis mažmenine prekyba alkoholiniais gėrimais, kurių tūrinė etilo alkoholio  koncentracija neviršija 22 procentų, kurortinio, poilsio ir turizmo sezonų metu;

  
5.5. verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento, kurortinio, poilsio ir turizmo sezonų metu;

  
5.6. vienkartinės - verstis mažmenine prekyba natūralios fermentacijos alkoholiniais  gėrimais, kurių tūrinė etilo alkoholio koncentracija neviršija 13 procentų, parodose;

   
5.7. vienkartinės - verstis mažmenine prekyba alumi ir  alaus mišiniais su nealkoholiniais  gėrimais, kurių  tūrinė etilo alkoholio koncentracija neviršija 13 procentų, natūralios fermentacijos  sidru, kurio tūrinė etilo alkoholio  koncentracija neviršija 8,5 procento, parodose;

    
5.8. vienkartinės - verstis mažmenine prekyba alkoholiniais gėrimais parodose ir  mugėse, rengiamose stacionariuose pastatuose;

    
5.9. vienkartinės  - verstis mažmenine prekyba natūralios fermentacijos alkoholiniais  gėrimais, kurių  tūrinė etilo alkoholio koncentracija neviršija 6  procentų, masiniuose renginiuose ir mugėse;

  
5.10. vienkartinės - verstis mažmenine prekyba alumi, alaus mišiniais su nealkoholiniais gėrimais ir natūralios fermentacijos sidru, kurių tūrinė etilo alkoholio koncentracija neviršija 6 procentų, masiniuose renginiuose ir mugėse.


III. Licencijų išdavimas
6. Įmonė, norinti įsigyti šios tvarkos 5.1-5.5 punktuose nurodytas licencijas, Ūkio skyriui pateikia:

6.1. motyvuotą paraišką, kurioje nurodomi šie duomenys: įmonės rekvizitai, telefono numeris, įmonės steigėjų, vadovų (administracijos vadovų) vardai, pavardės ir asmens kodai, komercinės ūkinės veiklos, kuria verstis prašoma licencijos, rūšis, prekybos alkoholiniais gėrimais laikas, vieta, transporto priemonės, kurioje įrengta parduotuvė, registracijos valstybinis numeris (nurodoma kai išduodama licencija verstis mažmenine prekyba alumi ir natūralios fermentacijos sidru, kurio tūrinė etilo alkoholio koncentracija neviršija 8,5 procento, automobilyje-parduotuvėje ir nurodomi automobilio-parduotuvės aptarnaujamų kaimų pavadinimai), alkoholinių gėrimų pardavimo būdas, įmonės veiklos rūšis (prekyba ar viešasis maitinimas), sandėlių, kuriuose bus laikomi ir iš kurių bus paskirstomi alkoholiniai gėrimai, adresai;


6.2. daugiabučio gyvenamojo namo savininkų bendrijos susirinkimo (valdybos) arba, jeigu ši bendrija  neįsteigta ar bendrija valdo daugiau kaip vieną daugiabutį gyvenamąjį namą, gyvenamojo namo patalpų savininkų ir neprivatizuotų butų nuomininkų daugumos sutikimą (kuriame jį pasirašę asmenys gali nurodyti prekybos alkoholiniais gėrimais laiką), jeigu alkoholiniais gėrimais bus prekiaujama gyvenamajame name. Šis sutikimas nepateikiamas, jeigu  prieš  tai šiame gyvenamajame name tose pačiose patalpose veikusi įmonė turėjo licenciją  verstis  mažmenine prekyba alkoholiniais gėrimais ir licencijos galiojimo metu nebuvo gauta pagrįstų gyvenamojo  namo gyventojų skundų, nesikeičia nei įmonės darbo laikas, nei alkoholinių gėrimų pardavimo būdas. Ši nuostata netaikoma, jeigu iki paraiškos gauti naują licenciją pateikimo   alkoholiniais gėrimais nebuvo prekiaujama ilgiau kaip vienerius metus. Pagrįstais laikomi tokie skundai, kuriuos ištyrus paskirtos administracinės nuobaudos už viešosios tvarkos pažeidimus;

Pagrįstais laikomi tokie skundai, kuriuos ištyrus paskirtos administracinės nuobaudos už viešosios tvarkos pažeidimus;
6.3. teisės aktų nustatyta tvarka išduoto Veterinarijos maisto tvarkymo pažymėjimo verstis ūkine komercine veikla (prekyba arba (ir) viešasis maitinimas) kopiją, patvirtintą įmonės antspaudu (jeigu ji antspaudą privalo turėti) ir vadovo parašu;


6.4. patalpų, kuriose bus vykdoma mažmeninė prekyba alkoholiniais gėrimais ir kuriuose šie gėrimai bus laikomi, nekilnojamojo daikto registro ir kadastro dokumentų -  valstybės įmonės  Registrų  centro išduoto pažymėjimo  apie  nekilnojamojo daikto ir daiktinių teisių į jį įregistravimą Nekilnojamojo turto registre  arba  Nekilnojamojo turto registro  centrinio duomenų banko išrašo;  patalpų plano iš Nekilnojamojo turto objekto kadastrinių matavimų bylos; pastato vidaus plotų eksplikavimo iš Nekilnojamojo turto objekto kadastrinių matavimų bylos - kopijas, patvirtintas įmonės antspaudu (jeigu ji antspaudą privalo turėti)ir vadovo parašu; arba sutarčių, kurių pagrindu įmonė naudojasi patalpomis (kai patalpos nėra įmonės nuosavybė) kopiją, patvirtintus įmonės antspaudu (jeigu ji antspaudą privalo turėti) ir vadovo parašu;

6.5. rajono policijos komisariato suderinimą (automobilis- parduotuvė pateikia suderintą darbo grafiką); 
6.6. objekto išorinės reklamos projektą, suderintą su rajono savivaldybės vyriausiuoju architektu. 

 6.7. mokėjimo pavedimą su banko žymomis arba kvitą, patvirtinantį, kad sumokėta nustatytojo dydžio valstybės rinkliava (pateikiama priėmus sprendimą išduoti licenciją).

6.8. Licencija išduodama ne vėliau kaip per 30 dienų nuo dokumentų, kurių reikia licencijai išduoti, gavimo dienos. Jeigu pateikti ne visi arba nevisiškai (netiksliai) užpildyti dokumentai, terminas skaičiuojamas nuo visų arba papildytų (patikslintų) dokumentų gavimo dienos.

7. Įmonė, norinti įsigyti šios tvarkos 5.6-5.10 punktuose nurodytas vienkartines licencijas, Ūkio skyriui pateikia: 

7.1. Motyvuotą prašymą, kurioje nurodomi: įmonės rekvizitai, telefono numeris, renginio renginio paskirtis ir pavadinimas, renginio data, renginio trukmės laikas, prekybos alkoholiniais gėrimais vieta, prekybos alkoholiniais gėrimais laikas, pardavimo būdas, turimos licencijos pavadinimas, numeris išdavimo data, licenciją išdavusios institucijos pavadinimas;

7.2. Renginio organizatoriaus prašymą (suderinimą), leidimą; 

7.3. Seniūnijos, kurios viešojoje vietoje vyksta masinis renginys, seniūno suderinimą,;

7.5. Šakių r. policijos komisariato suderinimą; 

7.6. Pastato savininko, kuriame numatomas masinis renginys, paroda, mugė, sutikimas (pateikiamas jeigu renginys rengiamas stacionariuose pastatuose). 

7.7. Licencijos verstis atinkamų grupių alkoholiais gėrimais kopiją, patvirtintą vadovo parašu ir antspaudu, (pateikiama tais atvejais kai ši licencija išduota ne Šakių rajono savivaldybėje);

7.8. Mokėjimo pavedimą su banko žymomis arba kvitą, patvirtinantį, kad sumokėta valstybės rinkliava.


      7.9. Vienkartinės licencijos gali būti išduodamos tik įmonėms, turinčioms licencijas   verstis mažmenine prekyba atitinkamų grupių alkoholiniais gėrimais, taip pat įmonėms, turinčioms  licencijas verstis mažmenine prekyba alkoholiniais  gėrimais kurortinio, poilsio ir turizmo sezonų metu.


7.10. Licencija išduodama ne ilgesniam kaip renginio trukmės laikui, ne vėliau kaip per 30 dienų nuo dokumentų, kurių reikia licencijai išduoti, gavimo dienos. Jeigu pateikti ne visi arba nevisiškai (netiksliai) užpildyti dokumentai, terminas skaičiuojamas nuo visų arba papildytų (patikslintų) dokumentų gavimo dienos.

IV. DUBLIKATŲ IŠDAVIMAS.


8. Praradusi ar sugadinusi licenciją  įmonė, pateikia paraišką išduoti  licencijos  dublikatą, ir nurodo priežastį,  dėl kurios prašoma išduoti licencijos dublikatą 


8.1. skelbimo apie prarastą licenciją Lietuvos Respublikos spaudoje kopiją  (tais atvejais, kai licencija  prarandama);


8.2. sugadintos licencijos originalą;


9. Licencijos dublikatas išduodamas su žyma "Dublikatas", ne vėliau kaip per 5 darbo dienas nuo dokumentų, kurių reikia licencijos dublikatui išduoti, gavimo. 


10. Jeigu pateikti  ne visi dokumentai arba pateikti dokumentai neatitinka jiems keliamų

reikalavimų,  savivaldybės administracijos direktorius ne vėliau kaip per 2 darbo dienas nuo dokumentų, kurių reikia licencijos  dublikatui išduoti, gavimo turi pranešti  apie tai įmonei. Įmonė   turi ištaisyti  trūkumus ir pateikti patikslintus ir (ar) papildomus dokumentus. Šiuo atveju terminas skaičiuojamas nuo visų dokumentų pateikimo dienos (į šį terminą neįskaitomas laikotarpis, per kurį

įmonė pateikia papildomus ar patikslintus dokumentus).

V. ATSISAKYMAS IŠDUOTI LICENCIJĄ
11. Licencija neišduodama, jeigu įmonė, norinti gauti licenciją, neįvykdo arba neatitinka Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės Lietuvos Respublikos Vyriausybės 2004 m. gegužės 20 d. nutarimu Nr. 618 (Žin., 2008, Nr. 150-6090) 16.1-16.4, 29, punktuose, šios tvarkos  6, 7        punktuose keliamų reikalavimų;

12. Vienkartinės licencijos neišduodamos, jeigu renginys skirtas tik nepilnamečiams ar  policijos komisariatas nepritaria alkoholinių gėrimų prekybai renginyje. 

13. Atsisakius išduoti licenciją, apie tai per 30 dienų nuo visų dokumentų priėmimo administracijos direktorius praneša pareiškėjui raštu ir nurodo atsisakymo išduoti licenciją priežastis.


VI. LICENCIJŲ PAPILDYMAS


14. Įmonių prašymu jų turimos licencijos papildomos, jeigu įmonė pakeičia arba papildo sandėlių, kuriuose laikomi ir iš kurių paskirstomi alkoholiniai  gėrimai, adresus, orlaivių pavadinimus ir registravimo numerius, pakeičia prekybos alkoholiniais gėrimais laiką, prekybos vietos pavadinimą ar  adresą. 


15. Įmonės, norinčios pakeisti sandėlio, kuriame laikomi ir iš kurio paskirstomi alkoholiniai gėrimai, adresą, Ūkio skyriui pateikia prašymą, kuriame nurodomi įmonės rekvizitai; turimos licencijos pavadinimas, numeris ir išdavimo data, prašomos įrašyti į licenciją licenciją sandėlio adresas, o įmonė norinti papildyti licenciją orlaivių pavadinimais ir registracijos numeriais-prašymą ir norimų įrašyti orlaivių registracijos liudijimų kopijas, patvirtintas įmonės antspaudu (jeigu ji antspaudą privalo turėti) ir vadovo parašu;


15.1 .Mokamąjį pavedimą su banko žymomis arba kvitą, patvirtinantį, kad sumokėta nustatytojo dydžio valstybės rinkliava (pateikiama priėmus sprendimą papildyti licenciją).


15.2. Licencijos originalą (pateikiamas priėmus sprendimą papildyti licenciją);


     16. Įmonės, norinčios pakeisti prekybos vietos adresą, pateikia (išskyrus tuos atvejus, kada prekybos vietos adresas keičiamas tiesiogiai nepriklausant nuo įmonės)Ūkio skyriui:



16.1. šios Tvarkos  6 punkte nurodytus dokumentus.

 

16.2. Licencijos originalą (pateikiamas priėmus sprendimą papildyti licenciją);


  16.3. Mokamąjį pavedimą su banko žymomis arba kvitą, patvirtinantį, kad sumokėta nustatytojo dydžio valstybės rinkliava (pateikiama priėmus sprendimą papildyti licenciją).


17. Įmonės, norinčios papildyti jų turimas licencijos verstis mažmenine prekyba alkoholiniais gėrimais, jeigu įmonė pakeičia prekybos alkoholiniais gėrimais laiką, Ūkio skyriui pateikia:

17.1. prašymą, kuriame nurodomi: įmonės rekvizitai; turimos licencijos pavadinimas, numeris ir išdavimo data, prekybos alkoholiniais gėrimais laikas;


17.2. daugiabučio gyvenamojo namo savininkų bendrijos susirinkimo (valdybos) arba 

(jeigu ši bendrija neįsteigta) gyvenamojo namo patalpų savininkų ir neprivatizuotų butų nuomininkų daugumos sutikimą, jeigu įmonė įrengta gyvenamajame name.


17.3.Licencijos originalą (pateikiamas priėmus sprendimą papildyti licenciją);


17.4. Mokamąjį pavedimą su banko žymomis arba kvitą, patvirtinantį, kad sumokėta nustatytojo dydžio valstybės rinkliava (pateikiama priėmus sprendimą papildyti licenciją).


18. Licencijos papildomos ne vėliau kaip per 15 darbo dienų nuo dokumentų, kurių reikia licencijai papildyti, gavimo dienos. tais atvejais, kai esant gamybiniam būtinumui įmonė prašo papildyti licenciją orlaivių pavadinimais ir registravimo numeriais, – ne vėliau kaip per 3 darbo dienas nuo dokumentų, kurių reikia licencijai papildyti, pateikimo. Jeigu pateikti ne visi , nevisiškai arba neteisingai užpildyti dokumentai, terminas skaičiuojamas nuo visų arba papildytų dokumentų gavimo dienos.


VII. LICENCIJŲ PATIKSLINIMAS

19. Jeigu įmonė keičia licencijoje nurodytą buveinę; teisinę formą, įmonės pavadinimą, keičiamas įmonės kodas (suteikiamas naujas kodas)-jeigu nesikeičia kiti įmonę identifikuojantys duomenys, Ūkio skyriui pateikia prašymą, kuriame nurodomi įmonės rekvizitai; turimos licencijos pavadinimas, numeris ir išdavimo data, nurodo  tikslinimo priežastis. Mokėjimo pavedimą su banko žymomis arba kvitą, patvirtinantį, kad sumokėta nustatytojo dydžio valstybės rinkliava, išskyrus atvejus, kai už licencijų patikslinimą valstybės rinkliava neimama (pateikiama priėmus sprendimą patikslinti licenciją). Licencijos originalą (pateikiamas priėmus sprendimą patikslinti licenciją).


20. L icencija verstis  mažmenine prekyba  alkoholiniais gėrimais patikslinama ir tais atvejais, kai savivaldybės  taryba, vadovaudamasi  Lietuvos Respublikos alkoholio kontrolės  įstatymo 18

 HYPERLINK "http://servbuh/Litlex/LL.DLL?Tekstas=1?Id=74026&Zd=&BF=4" \l "P14060_18_5"  straipsnio 9 dalimi, apriboja įmonės prekybos alkoholiniais gėrimais laiką. Šiuo atveju įmonė pateikia licencijos originalą.  Tokia licencija  ptikslinama ne vėliau kaip kaip per 2 darbo dienas. 


21. Licencijos patikslinamos ne vėliau kaip per 3 darbo dienas nuo dokumentų, kurių reikia licencijai patikslinti, pateikimo. Jeigu buvo pateikti ne visi dokumentai, terminas skaičiuojamas nuo visų dokumentų pateikimo dienos (į šį terminą neįskaičiuojamas laikotarpis, per kurį įmonė pateikia papildomus ar patikslintus dokumentus).


VIII. Įspėjimas apie GALIMĄ licencijų galiojimo sustabdymą, 

licencijų galiojimo sustabdymas IR panaikinimas


22. Licencijos turėtojas apie galimą licencijos galiojimo sustabdymą, įspėjamas jeigu:


22.1. pažeidė Didmeninės ir mažmeninės prekybos alkoholio produktais licencijavimo taisyklių, 52.1 punkto (turi didesnę  negu 1000  litų  mokestinę nepriemoką Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja  Valstybinė mokesčių  inspekcija  (išskyrus  atvejus, kai  įmonei   mokesčių,  delspinigių, baudų mokėjimas atidėtas Lietuvos Respublikos teisės aktų  nustatyta tvarka arba dėl šių mokesčių, delspinigių,  baudų vyksta  mokestinis ginčas), yra skolingas daugiau negu 1000 litų

Valstybinio socialinio draudimo fondo biudžetui,  nevykdo įsipareigojimų  muitinei (taikoma įmonėms, turinčioms  licencijas verstis mažmenine prekyba alkoholiniais gėrimais 

  neapmuitinamose parduotuvėse.;



22.2. pažeidė viename iš Didmeninės ir mažmeninės prekybos alkoholio produktais licencijavimo taisyklių punktų – 46 ar 48 punkto reikalavimus.

22.3 yra kontroliuojančių valstybinės priežiūros ir teisėsaugos institucijų rašytinių pranešimų apie įmonėje nustatytus licencijuojamos veiklos sąlygų pažeidimus.


22.4. jeigu pasikeitus įmonės vadovui paaiškėja, kad  naujajam  įmonės vadovui įsiteisėjęs apkaltinamasis teismo nuosprendis, įsiteisėjęs teismo nutarimas, sprendimas, įsiteisėjęs muitinės, Valstybinės mokesčių inspekcijos, policijos ar  Valstybinės tabako ir alkoholio kontrolės tarnybos  nutarimas dėl bausmės ar nuobaudos skyrimo už alkoholio  produktų kontrabandą, alkoholinių gėrimų be banderolių neteisėtą  laikymą, gabenimą  ar pardavimą, taip pat falsifikuotų alkoholio  produktų pardavimą, laikymą ar gabenimą.

23. Už šios Tvarkos 22.1 punkte nurodytus pažeidimus Ūkio skyrius įspėja licencijos turėtoją, kad jis privalo per 10 darbo dienų nuo įspėjimo registruotu laišku gavimo dienos apmokėti skolą ir pateikti pažymą iš institucijos, kuriai buvo skolingas, kad įsiskolinimas likviduotas.
24. Už šios Tvarkos 22.2. punkte nurodytus pažeidimus Ūkio skyrius įspėja licencijos turėtoją raštu, kad nurodytieji pažeidimai būtų pašalinti nedelsiant. Apie pažeidimų pašalinimą per 5 darbo dienas nuo įspėjimo gavimo dienos licencijos turėtojas privalo raštu informuoti savivaldybės administraciją. 
25. Jei yra kontroliuojančių valstybinės priežiūros institucijų raštiškų pranešimų apie nustatytus įmonėje licencijuojamos veiklos sąlygų pažeidimus kiekvienu konkrečiu atveju priklausomai nuo pažeidimo pobūdžio, savivaldybės administracijios direktorius, raštu per 3 darbo dienas nuo pranešimo gavimo dienos, įspėja licencijos turėtoją apie galimą licencijos galiojimo sustabdymą, ir skiria konkretų terminą išaiškintų pažeidimų pašalinimui, bet ne ilgesni kaip 30 dienų. 

26. Už šios Tvarkos 22.4. punkto pažeidimą,savivaldybės administracijos direktorius, raštu (registruotu laišku) įspėja  įmonę  apie galimą licencijos galiojimo panaikinimą, nustato terminą, bet ne ilgesni kaip 30 dienų. per kurį įmonė privalo pašalinti priežastis, dėl kurių gali būti panaikintas licencijos galiojimas. Pašalinusi šias  priežastis, įmonė privalo apie tai raštu, ne vėliau kaip per 10 darbo dienų, informuoti savivaldybės administraciją. 

27. Licencijos galiojimas sustabdomas, jeigu įmonė, kuri buvo įspėta apie galimą licencijos galiojimo sustabdymą, per nustatytą laiką nepašalino licencijuojamos veiklos pažeidimų, nurodytų šios Tvarkos 22 punkte. Licencijos galiojimas sustabdomas administracijos direktoriaus įsakymu. Apie sprendimą sustabdyti licencijos galiojimą, administracijos direktorius per 3 darbo dienas nuo sprendimo priėmimo raštu praneša įmonei ir nurodo licencijos galiojimo sustabdymo motyvus.
28. Sustabdžius licencijos galiojimą, įmonė turi pašalinti nurodytus pažeidimus, dėl kurių sustabdytas licencijos galiojimas, ne vėliau kaip per mėnesį nuo licencijos galiojimo sustabdymo. Konkretų terminą, atsižvelgiant į pažeidimų pobūdį, nustato administracijos direktorius.
29. Licencijos galiojimo sustabdymo laikotarpiu mažmeninė prekyba alkoholiniais gėrimais, draudžiama.
30. Licencijos galiojimas panaikinamas administracijos direktoriaus įsakymu, Didmeninės ir mažmeninės prekybos alkoholio produktais licencijavimo taisyklių 29 punkte, 57 punkte nurodytais pagrindais. 

31. Kai licencijos galiojimas panaikinamas dėl Lietuvos Respublikos alkoholio kontrolės įstatymo 34 straipsnio 19 dalies, 20 dalies 2, 7, 8, 9 punktuose nurodytų priežasčių,  licenciją turinti įmonė  privalo vykdyti Didmeninės ir mažmeninės prekybos alkoholio produktais licencijavimo taisyklių 58 punkte nurodytus reikalavimus. 

32. Panaikinus licencijos galiojimą , savivaldybės administracijos direktorius per 3 darbo dienas nuo sprendimo panaikinti licencijos galiojimą priėmimo išsiunčia rašytinį  pranešimą  įmonei ir nurodo  licencijos galiojimo panaikinimo priežastis.

____________

